Komissio on liittänyt romanien osallistamisessa saavutetun edistymisen seurannan osaksi laajempaa Eurooppa 2020 kasvustrategiaa. Viisi jäsenvaltiota, joissa on suurimmat romaniyhteisöt ja eniten haasteita, ovat saaneet vuodesta 2012 lähtien maakohtaisia suosituksia siitä, miten romanien osallistaminen voidaan ottaa huomioon yleisissä toimintapolitiikoissa. Komission vuoden 2016 suosituksissa pyritään erityisesti tukemaan romanilasten osallistumista laadukkaaseen yleisopetukseen. Rahoitusohjelmakauden 2014–2020 käynnistymisen myötä EU:n oikeudelliset, poliittiset ja rahoitusvälineet on sovitettu kaikilta osin yhteen.

BE, BG, FR, HR, HU, IT, LV, PT, UK

AT, BE, BG, CZ, DE, ES, FI, HR, HU, LT, LV, PT, SE, SI, SK, UK

AT, BG, HR, HU, IT

BE, BG, CZ, DE, FI, HR, IT, LT, SI, SK, UK

Useimmat jäsenvaltiot ilmoittivat toimenpiteistä, joilla edistetään romanien osallistumista, mutta toimia on keskitettävä aiempaa voimakkaammin romaninuoriin. Etenkin romanilasten tilanne on edelleen huolestuttava. Osa jäsenvaltioista pyrki toimenpiteillään torjumaan häirintää ja kiusaamista. Romanien syrjäytyminen kuitenkin jatkuu, ja joissain jäsenvaltioissa se kytkeytyy rekisteritietojen ja henkilöasiakirjojen puuttumiseen, vähäiseen osallistumiseen varhaiskasvatukseen sekä koulunkäynnin keskeyttäneiden suureen määrään.

Pyrkimyksistä huolimatta käytännön tasolla ei kuitenkaan ole havaittavissa todellisia parannuksia. Sen vuoksi tarvitaan järjestelmällistä toimintatapaa, ja jäsenvaltioita pyydetään osoittamaan, että niillä on poliittista tahtoa torjua syrjintää. Mustalaisvastaisuus on erityinen rasismin muoto, joka liittyy syvään juurtuneisiin stereotypioihin ja romanien leimaamiseen. Tämä ilmiö on kasvussa ja kytkeytyy radikalisoitumisen ja ääriliikkeiden lisääntymiseen Euroopassa. Viranomaisten on erittäin tärkeää pysyä romaneihin kohdistuvan rasistisen ja muukalaisvihamielisen keskustelun ulkopuolella ja kriminalisoida tehokkaasti romanivastainen retoriikka, vihapuhe ja viharikokset. On olennaista ymmärtää, että haluttomuus toimia lisää suvaitsemattomuuden hyväksyttävyyttä yhteiskunnassa.

Syrjintä on edelleen yleistä koko EU:ssa, ja sitä ilmenee kaikissa yhteiskunnissa ja kaikilla aloilla. Näin todetaan tuoreen Eurobarometri-tutkimuksen tuloksissa ja kansalaisyhteiskunnalta saadussa palautteessa. Jäsenvaltiot edistävät kulttuurienvälistä vuoropuhelua ja monimuotoisuutta ja lisäävät tietoa romanien historiasta ja kulttuurista, myös kansanmurhasta. Osa on jo sisällyttänyt näitä tietoja koulujen opetussuunnitelmiin. On tärkeää puuttua romanien syrjintään valistamalla lapsia ja tarkastelemalla koulutusta laajemmasta näkökulmasta. Jotkin jäsenvaltiot tarjoavat koulutusta, jolla on tarkoitus lisätä virkamiesten ja palveluntarjoajien keskuudessa kulttuurienvälistä ymmärrystä, jota tarvitaan toimittaessa romanien kanssa. Osa jäsenvaltioista järjestää viharikosten vastaisia kampanjoita. Kaikilla näillä toimenpiteillä edistetään olennaisesti tasa-arvoa, ja jäsenvaltioita kannustetaan kehittämään niitä edelleen.

Tämä arviointi perustuu jäsenvaltioiden antamiin tietoihin, joita täydennetään kansalaisyhteiskunnalta saaduilla tiedoilla. Romanien integraation mittareita käsittelevä työryhmä (jonka toimintaa koordinoi perusoikeusvirasto ja johon osallistuu 17 jäsenvaltiota ja komissio) on laatinut yhteisen kehyksen romanien integraatiomittareille. Prosessin avulla on saatu aikaan toimenpiteiden raportointia koskeva yksityiskohtainen mallipohja, mutta mittauskehys vaatii edelleen lisätyötä, jotta toimenpiteet voidaan yhdistää panoksiin ja tuloksiin. Tämän vuoden raportointiin käytetty mallipohja aiheutti vaikeuksia osalle jäsenvaltioista. Komissio on sitoutunut laatimaan käyttäjäystävällisen raportointimenettelyn, joka kytketään tiiviisti integraatiomittareihin.

3.2. Koulutus

Jäsenvaltiot panostavat integraatiota edistävissä toimenpiteissään edelleen eniten koulutukseen. Valtaosa jäsenvaltioista ilmoitti toimenpiteistä, jotka liittyvät varhaiskasvatukseen, koulunkäynnin keskeyttämiseen, osallistavaan opetukseen ja yksilölliseen tukeen. Useat jäsenvaltiot ovat hyväksyneet koulunkäynnin keskeyttämistä ehkäiseviä strategioita, mutta niitä ei kohdenneta nimenomaisesti romaneihin, vaikka tämän väestöryhmän osuus on suhteettoman suuri koulun keskeyttäneiden keskuudessa. Toiminnassa kiinnitetään merkittävästi huomiota varhaiskasvatuksen saantiin ja laatuun, millä ehkäistään myöhempää koulunkäynnin keskeyttämistä ja parannetaan opetustuloksia. Varhaiskasvatuksen keskeinen merkitys on viime vuosina tunnustettu yhä näkyvämmin, mikä on myönteinen muutos. Tämä käy ilmi päiväkotien rakentamiseen osoitetusta lisärahoituksesta ja useiden jäsenvaltioiden lainsäädäntömuutoksista, joilla säädetään esiopetus pakolliseksi tai laajennetaan sitä.

Neuvoston suosittelemat toimenpiteet Toimenpiteestä ilmoittaneet jäsenvaltiot Erottelun poistaminen BE, BG, ES, IE, IT, RO, SI, SK Lopetetaan asiaton sijoittaminen erityisopetusta tarjoaviin kouluihin BG, CZ, SK Koulunkäynnin keskeyttäneiden vähentäminen AT, BE, BG, CY, DE, ES, FI, FR, HR, HU, IT, RO, SE, SK, UK Pääsyn lisääminen varhaiskasvatukseen ja sen laadun parantaminen AT, BG, CZ, ES, FI, HR, HU, IT, PL, RO, SK Yksilöllisen tuen tarjoaminen AT, CZ, DE, ES, HR, IT, LT, LV, PL, RO, SK, UK Osallistavien opetus- ja oppimismenetelmien edistäminen AT, BG, CY, CZ, DE, ES, HR, HU, LV, PT, RO, SI, SK, UK Vanhempien osallistumisen kannustaminen ja opettajankoulutuksen parantaminen AT, BE, BG, CY, DE, ES, FI, IT, LV, SI, SK Keski- ja korkea-asteen koulutukseen osallistumisen ja sen suorittamisen edistäminen AT, BG, CZ, DE, ES, FI, HR, HU, PL, UK Tarjotaan laajemmin toista mahdollisuutta palata kouluun ja aikuiskoulutusta BG, CY, DE, ES, SI, UK Muut BE, CZ, DE, ES, FI, HR, HU, IT, LT, LV, RO, SI, SK, UK

Viimeaikaisiin saavutuksiin lasketaan lapsille suunnatun osallistavan koulutuksen ja yksilöllisen tuen edistäminen yleisopetuksessa. Tällä ehkäistään sijoittamista erityisopetusta tarjoaviin kouluihin sosiaalisen taustan perusteella. Osallisuutta tukevaa lainsäädäntöä, jota on vahvistettu useissa jäsenvaltioissa, on täydennettävä tehokkailla täytäntöönpanotoimenpiteillä. Asianmukainen seuranta, kestävä rahoitus ja asiaankuuluva opettajankoulutus on turvattava, jotta saavutetaan konkreettisia tuloksia. On tarjottava laajemmin toista mahdollisuutta palata kouluun ja aikuiskoulutusta sekä helpotettava siirtymistä koulutusasteesta toiseen, myös korkea-asteen koulutukseen. Ensiarvoisen tärkeää on ehkäistä aktiivisesti erottelua, jotta romanilapsilla on mahdollisuus laadukkaaseen yleiseen koulutukseen. Koulutusohjelmilla olisi vastattava työmarkkinoiden todellisiin tarpeisiin, jotta työllisyysnäkymiä voidaan tosiasiallisesti parantaa.

3.3. Työllisyys

Romanien osallistuminen työmarkkinoille on edelleen hyvin vähäistä. Jäsenvaltiot toteuttivat ensisijaisesti yleisiä toimenpiteitä työttömien sekä pitkäaikaistyöttömien koulutuksen ja tukityöpaikkojen alalla. Jäsenvaltiot pyrkivät myös aktivointiin ja julkiseen työllistämiseen ja toteuttavat maahanmuuttajataustaisiin kohdistettuja toimenpiteitä, joilla ei kuitenkaan ole erityistä vaikutusta romaneihin. Useimmat jäsenvaltiot ilmoittivat toimenpiteistä, joilla tuetaan ensimmäisen työpaikan saamista, ammatillista koulutusta, työssä oppimista, elinikäistä oppimista ja ammattitaidon kehittämistä. Useat jäsenvaltiot ovat tehneet aloitteita yleisten työnvälityspalvelujen sekä itsenäisen ammatinharjoittamisen tai yrittäjyyden aloilla. Kaikista näistä toimenpiteistä huolimatta romanit ovat edelleen aliedustetuin ryhmä työmarkkinoilla. Matala koulutus- ja osaamistaso sekä laajalle levinnyt syrjintä ovat tekijöitä, jotka selittävät heikon työllistymisen. Aktivoinnilla ja julkisella työllistämisellä on mahdollisesti parannettu työllisyystilastoja, mutta sen sijaan, että niillä olisi luotu silta avoimiin työmarkkinoihin, niillä on ollut sulkeva vaikutus. Osallistujat ovat edelleen heikkolaatuisissa ja matalapalkkaisissa työpaikoissa, joiden avulla he eivät pääse pois köyhyydestä.

Neuvoston suosittelemat toimenpiteet Toimenpiteestä ilmoittaneet jäsenvaltiot Ensimmäisen työpaikan saamisen, ammatillisen koulutuksen, työssä oppimisen ja elinikäisen oppimisen tukeminen AT, BE, BG, DE, EL, ES, FI, HR, HU, IT, LT, LV, PL, PT, SI, SK, UK Itsenäisen ammatinharjoittamisen ja yrittäjyyden tukeminen AT, BE, BG, ES, HR, HU, LT, SI, SK Tasa-arvoisten mahdollisuuksien takaaminen yleisen julkisen työnvälityksen ja yksilöllisen tuen käyttöön AT, BE, BG, DE, ES, FR, HR, HU, IT, LV, PT, SE, SI, SK Työmarkkinoille (takaisin)pääsyn esteiden, myös syrjinnän, poistaminen AT, DE, ES, FI, HR, HU, LT, SK, UK Muut BE, CZ, EL, HU, LT, PT, RO, SK

On selvää, että kaikenkattavia ja räätälöityjä lähestymistapoja tarvitaan. Innovatiivisia toimenpiteitä sekä kokonaisvaltaisia aktiivisen osallisuuden menetelmiä olisi hyödynnettävä nykyistä paremmin. Innovatiivisia toimenpiteitä ovat esimerkiksi yhteisötalouden yritysten ja romanien yrittäjyyden edistäminen, kannustimet työnantajille, yhteydenpito yksityisiin työnantajiin, nuorisotakuun kohdentaminen romaneihin ja sosiaalisten näkökohtien huomioon ottaminen julkisissa hankinnoissa. Lisäksi on olennaisen tärkeää seurata tiiviisti kaikkien toimenpiteiden vaikutusta romanien työllisyyteen. Syrjiviä työmarkkinakäytäntöjä olisi torjuttava voimakkaammin, ja työsuojelun kanssa tehtävää yhteistyötä olisi tiivistettävä. Euroopan sosiaalirahaston varoja olisi hyödynnettävä täysimääräisesti, jotta toimenpiteiden tehokkuus ja kestävyys voidaan varmistaa yhdennetyn ja yksilöllisen tuen avulla. Myös kaikkia Euroopan maaseudun kehittämisen maatalousrahaston tarjoamia mahdollisuuksia olisi käytettävä romanien työllisyyden parantamiseksi maaseudulla, missä useimmat romanit elävät.

3.4. Terveys

Romanit kärsivät edelleen terveyseroista, joiden poistaminen on jatkuva haaste erityisesti köyhimmillä alueilla. Useimmat jäsenvaltiot ilmoittivat toimenpiteistä, joilla helpotetaan pääsyä terveydenhoitoon ja keskitytään ehkäiseviin ja suojaaviin toimenpiteisiin, etenkin lasten rokottamiseen, perhesuunnitteluun ja terveystiedon lisäämiseen. Tällä alalla tehdään työtä myös kansalaisjärjestöjen kanssa. Joidenkin romanien pääsyä terveydenhoitoon on kuitenkin rajoitettu rekisteritietojen puuttumisen ja terveysvakuutuksen heikon kattavuuden vuoksi. Lisätoimia tarvitaan, jotta nämä haavoittuvassa asemassa olevat ihmiset tavoitetaan ja saadaan terveyden- ja sosiaalihuollon ohjelmien piiriin. Kaikissa jäsenvaltioissa olisi toteuttava sekä terveysalan ammattilaisiin että romaneihin kohdistettuja tiedotustoimia.

Neuvoston suosittelemat toimenpiteet Toimenpiteestä ilmoittaneet jäsenvaltiot Terveydenhuoltoon pääsyn esteiden poistaminen AT, BE, BG, CZ, DE, ES, FI, FR, HU, LT, PL, RO, SE, SI, SK, UK Terveystarkastusten, äitiys- ja lastenneuvolapalvelujen sekä perhesuunnittelun saatavuuden parantaminen AT, BG, DE, ES, IT, PL, SI, SK Lapsiin ja heikoimmassa asemassa oleviin ryhmiin ja alueisiin kohdennettujen ilmaisten rokotusohjelmien saatavuuden parantaminen AT, BE, BG, DE, ES, HU, PL, RO, SI, SK Terveystiedon lisääminen AT, BG, CZ, DE, ES, FI, HR, HU, IT, PL, SI, SK Muut BE, BG, EL, ES, FI, HR, IT, LT, PL, SK

3.5. Asuminen

Tärkeimmät asumista koskevat haasteet liittyvät erottelun ja pakkohäätöjen torjuntaan, joka oli puutteellista. Useat jäsenvaltiot ilmoittivat toimenpiteistä, joilla edistetään syrjimätöntä pääsyä yhteiskunnan tukemaan asumiseen, ja osa jäsenvaltioista ilmoitti erottelun torjuntatoimista. Molemmilla aloilla olisi ryhdyttävä yhteisiin, tehokkaisiin lisätoimiin, joita voitaisiin rahoittaa EU:n varoista. Sellaista Euroopan rakenne- ja investointirahastojen (ERI-rahastot) käyttöä olisi vältettävä, jolla lisätään (entisestään) tilojen erottelua. Erotteluun puuttuminen edellyttää pitkäjänteistä lähestymistapaa, ja toiminnan onnistumisen edellytykset ovat seuraavat: